શ્રી નરસિંહ મહેતાની દ્રઢ કૃષ્ણ ભક્તિ તો અજોડ છે- અમર છે, એ આપણે સહુ જાણીએ છીએ.. મીરાબાઈ અને નરસિંહ મહેતાનાં રચેલા ભક્તિ પદો તો પાઠ્ય-પુસ્તકોમાં પણ આવી ગયા છે ..જ્યારે જ્યારે સંકટ આવ્યું ત્યારે આ સાચા ભક્તોને પ્રભુએ ઉગાર્યા છે, અને નરસિંહ મહેતાને પણ પોતાના પ્રભુમાં દ્રઢ વિશ્વાસ હતો કે, લેણદાર ને ( લોકોની નજરે ) જુઠું નામ આપી ને હુંડી લખી આપી કે, શામળશા શેઠ પાસે થી પૈસા મેળવી લેશો અને ખરે જ, પ્રભુ શામળશા શેઠનું રૂપ ધરી ને આવ્યા અને હુંડી સ્વીકારી ને લેણદાર ને તેની રકમ ચૂકવી… આવી હતી નરસૈયાની ભક્તિ …!!